ताज के काले पडऩे का दर्द बीते सप्ताह शेयर बाजारों में लगातार दूसरी साप्ताहिक गिरावट रही। बीएसई का सेंसेक्स 2.34 प्रतिशत यानी 656.06 अंक फिसलकर सप्ताहांत पर करीब चार महीने के निचले स्तर 27,274.15 अंक पर आ गया। नेशनल स्टॉक एक्सचेंज का निफ्टी भी 2.22 प्रतिशत यानी 191.95 अंक टूटकर चार माह के निचले स्तर 8,433.75 अंक पर रहा। इसके अलावा दिवाली के दिन रविवार (30 अक्टूबर) को मुहूर्त कारोबार के दौरान भी सेंसेक्स 11.3० अंक तथा निफ्टी 12.3० अंक गिरा था। मझौली तथा छोटी कंपनियों पर दबाव ज्यादा रहा। आलोच्य सप्ताह में बीएसई का मिडकैप 4.7 प्रतिशत तथा स्मॉलकैप 5.19 प्रतिशत लुढ़ककर सप्ताहांत पर क्रमश: 12,839.53 अंक पर और 12,877.48 अंक पर रहे। सप्ताह के दौरान सोमवार को बली प्रतिपदा के कारण बाजार बंद रहा। शेष चारों दिन सेंसेक्स में गिरावट देखी गयी जबकि मंगलवार को निफ्टी में 0.55 अंक की मामूली बढ़ोतरी रही। गिरावट की मुख्य वजह विदेशी बाजारों से मिले नकारात्मक संकेत रहे। साथ ही अमेरिकी अदालत में भारतीय दवा कंपनियों पर साँठगाँठ कर कीमतें नियंत्रित करने का आरोप पत्र इस साल के अंत तक दाखिल होने की संभावना वाली खबर आने से शुक्रवार को दवा कंपनियों के शेयरों में भारी गिरावट देखी गयी। मंगलवार को सेंसेक्स 53.60 अंक की गिरावट में रहा। बुधवार को विदेशी बाजारों के दबाव में यह 349.39 अंक टूट गया। गिरावट आगे भी जारी रही। गुरुवार को यह 96.94 अंक तथा शुक्रवार को 156.13 अंक लुढ़ककर बंद हुआ।आप ये ख़बरें और ज्यादा पढना चाहते है तो दैनिक रॉयल